CELEX: 62019CA0456
Language: el
Date: 2020-10-08 00:00:00
Title: Υπόθεση C-456/19: Απόφαση του Δικαστηρίου (δέκατο τμήμα) της 8ης Οκτωβρίου 2020 [αίτηση του Svea Hovrätt (Σουηδία) για την έκδοση προδικαστικής αποφάσεως] — Aktiebolaget Östgötatrafiken κατά Patent-och registreringsverket (Προδικαστική παραπομπή – Σήματα – Οδηγία 2008/95/ΕΚ – Άρθρο 3, παράγραφος 1, στοιχείο β' – Σημεία που μπορούν να συνιστούν σήμα – Διακριτικός χαρακτήρας – Αίτηση καταχωρίσεως ως σήματος, όσον αφορά υπηρεσία, σημείου το οποίο αποτελείται από έγχρωμα σχέδια και προορίζεται να τοποθετηθεί επί των αγαθών που χρησιμοποιούνται για την παροχή της εν λόγω υπηρεσίας – Εκτίμηση του διακριτικού χαρακτήρα του σημείου αυτού – Κριτήρια)

30.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 414/9
            
         
      Απόφαση του Δικαστηρίου (δέκατο τμήμα) της 8ης Οκτωβρίου 2020 [αίτηση του Svea Hovrätt (Σουηδία) για την έκδοση προδικαστικής αποφάσεως] — Aktiebolaget Östgötatrafiken κατά Patent-och registreringsverket
      (Υπόθεση C-456/19) (1)
      
      (Προδικαστική παραπομπή - Σήματα - Οδηγία 2008/95/ΕΚ - Άρθρο 3, παράγραφος 1, στοιχείο β' - Σημεία που μπορούν να συνιστούν σήμα - Διακριτικός χαρακτήρας - Αίτηση καταχωρίσεως ως σήματος, όσον αφορά υπηρεσία, σημείου το οποίο αποτελείται από έγχρωμα σχέδια και προορίζεται να τοποθετηθεί επί των αγαθών που χρησιμοποιούνται για την παροχή της εν λόγω υπηρεσίας - Εκτίμηση του διακριτικού χαρακτήρα του σημείου αυτού - Κριτήρια)
      (2020/C 414/10)
      Γλώσσα διαδικασίας: η σουηδική
      
         Αιτούν δικαστήριο
      
      Svea Hovrätt, Patent- och marknadsöverdomstolen
      
         Διάδικοι στην υπόθεση της κύριας δίκης
      
      Aktiebolaget Östgötatrafiken
      
         κατά
      
      Patent-och registreringsverket
      
         Διατακτικό
      
      Το άρθρο 3, παράγραφος 1, στοιχείο β', της οδηγίας 2008/95/ΕΚ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, για την προσέγγιση των νομοθεσιών των κρατών μελών περί σημάτων, έχει την έννοια ότι ο διακριτικός χαρακτήρας σημείου το οποίο ζητείται να καταχωριστεί ως σήμα για υπηρεσία, αποτελείται από έγχρωμα σχέδια και προορίζεται να τεθεί αποκλειστικώς και συστηματικώς με συγκεκριμένο τρόπο επί ενός μεγάλου τμήματος των αγαθών που χρησιμοποιούνται για την παροχή της υπηρεσίας αυτής πρέπει να εκτιμάται λαμβανομένου υπόψη του τρόπου με τον οποίο το ενδιαφερόμενο κοινό αντιλαμβάνεται την επίθεση του ως άνω σημείου επί των εν λόγω αγαθών, χωρίς να απαιτείται να εξετασθεί αν το σημείο αυτό αποκλίνει σημαντικά από τα γενικώς ή συνήθως ισχύοντα στον οικείο οικονομικό τομέα.
      
         (1)  ΕΕ C 280 της 19.8.2019.